Albert Pierrepoint
Albert Pierrepoint var britisk bøddel. Albert Pierrepoints far og onkel virkede begge som bødler, og han selv medvirkede til henrettelser 1932-1956. I alt hængte Albert Pierrepoint omkring 435 mennesker, heraf 17 kvinder og ca. 200 tyske krigsforbrydere, om end nogle kilder sætter tallet til over 600. Han blev kendt for at være hurtig og effektiv under henrettelserne. Pierrepoint drev desuden en pub og skrev sin selvbiografi Executioner (1974). I filmen The Last Hangman (2005) er Albert Pierrepoint hovedperson. 